Matovič, Igor, poslanec NR SR (2019-09-25):
... potom to SMER, SMER nepodporí. Silou mocou, nie, musí sa to týkať jedine mladého, mladého Kováča, a keď tam ten mladý Kováč bude, tak potom oni sú ochotní zrušiť amnestie pri..., teda v prípade Róberta Remiáša. Bola to, povedzme si, politické vyjednávanie, bola to podmienka strany SMER, alebo teda podpredsedu parlamentu za stranu SMER. Akceptovali sme to, lebo chceli sme zrušiť tie amnestie, tie kľúčové pre nás, ktoré boli v prípade, v prípade Remiášovej vraždy. Ale po tých dvoch rokoch sa aj z Mariana Kočnera stal človek, od ktorého sa zrazu títo ľudia stránia, hoci predtým s ním chodili na jachty, trávili s ním dovolenky, tykali si ním, biznis robili, bývali vedľa seba. Odvčera vieme, že už ani, ani Robert Fico už nechce bývať v byte, ktorý vlastne je vedľa bytu Mariana Kočnera, že aj ten sa odtiaľ odsťahoval, a jednoducho po prijatí tých amnestií polícia aj prokuratúra dostala akosi zelenú, že vtedy si uvedomili páni v SMER-e, že nemôžu toho človeka ďalej, ďalej nejakým spôsobom chrániť a že potrebujú podhodiť tomu pospolitému demonštrujúcemu ľudu, protestujúcemu ľudu proti korupcii, proti kauze Bašternák, protestujúcemu pred, pred Bonaparte, že potrebujú podhodiť nejakú rituálnu obeť. Tak podhodili tú rituálnu obeť Mariana Kočnera, ale nie tým, že podhodili niekoho že nevinného, ale podhodili ho tým, že vlastne zrazu dali zelenú v polícii, v prokuratúre, že môžte konať. Môžte mu ísť po krku. Marian Kočner sa to dozvedel, on vedel – aj z tej komunikácie z Treemy je to vidieť –, že, postupne videl, že sa sťahuje slučka, že pomalinky naňho padá klec. Možno práve v tomto strese potom konal tak, ako konal, že si objednal vraždu Jána Kuciaka, a popritom bola zabitá jeho snúbenica. Možno práve v tomto strese konal tak, že si povedal, že on musí, že..., alebo vyrieši a dostane sa z tej pasce, ktorú na neho zrazu pustil jeho vlastný SMER, ktorý on dlhé roky budoval, chránil, pomáhal, aj v Treeme diskutoval o tom, jako treba ten, urobiť všetko preto, aby, aby SMER ochránil, aby, aby šéfovi sa darilo, teda Robertovi Ficovi, aby, aby všetko fungovalo tak, ako dovtedy fungovalo, čo mu vyhovovalo, ale zrazu zistil, že sa mu ten domček z karát nejako rúca, že sa sťahuje okolo neho slučka. A tak si povedal, že objedná vraždu špeciálneho prokurátora, že objedná vraždu prokurátora z Generálnej prokuratúry, že objedná vraždu opozičného politika, ktorý mu najviac išiel po krku, Daniela Lipšica, a že ako bonus sľúbi, keď zavraždia manželku špeciálneho prokurátora Žilinku, 10-tisíc euro vrahovi, ako bonus sľúbi za každé dieťa, ktoré Žilinkovi zavraždia, ďalších 10-tisíc eur. Jednoducho nadobudol pocit, že toto je cesta, jako sa z tej slučky asi vymotá, že keď ho už nebude chrániť jeho SMER, tak on sa ochráni sám jako kovboj, on sa prestrieľa na slobodu, povraždí pár ľudí a všetci dostanú bobek a všetci sa budú báť. Novinári prestanú písať o Kočnerovi, lebo budú sa báť, že aj oni budú zavraždení, prokurátori mu nepôjdu po krku, lebo však vidia, jako dopadol Žilinka s jeho rodinou vyvraždenou, politici mu nepôjdu po krku, lebo však vidia, ako dopadol Daniel Lipšic. Toto bola predstava Mariana Kočnera. Evidentne to bola jeho predstava a myslel si, že jednoducho v tom zvrátenom svete sa mu to podarí. Ja som veľmi rád, že sedí tam, kde sedí, a mali by sme zadosťučiniť spravodlivosti aj v tom, aby sme možno tieto prvopočiatky jeho mafiánske, aby sme ho, sa vrátili teda k nim a vydali ho spravodlivosti. Rovnako takisto, ako je vydaný spravodlivosti dnes v prípade vraždy Jána Kuciaka a Martiny Kušnírovej, rovnako tak, ako je vydaný spravodlivosti v prípade zmeniek v Markíze falošných zmeniek pri Markíze a podobne. Je to náš dlh voči aj pozostalým po tomto vrahovi. Alebo, prepáčte, pozostalým po obetiach tohto vraha. Ten človek začal podvádzať už dávno a my sme tolerovali roky, že ho v slabej chvíli ochránil prezident, a len preto, že jeho kumpánom bol jeho syn, dal milosť na celú kauzu alebo všetkým páchateľom kauzy Technopol. Je to náš dlh v tom, že sme zlyhali, dlh, ktorý môžme napraviť tým, že budeme hlasovať za zrušenie milosti v prípade všetkých podozrivých ľudí v kauze Technopol. Áno, spadne do toho aj Marian Kočner. Áno, bude to naše zrkadlo, tých ľudí, ktorí bili bandu s Kočnerom, ktorí vytvárali ten svet, kde on mal možnosť mať svojich vyšetrovateľov na želanie, kde mal možnosť mať svojho dozorujúceho prokurátora, kde mal možnosť si vyberať sudcu, ktorý rozhodne v jeho kauze, kde mal možnosť mať štátnu tajomníčku na ministerstve spravodlivosti, kde mal možnosť sa stretať s premiérom alebo s predsedom vládnej strany SMER, kde mal možnosť si s ním tykať, kde mal možnosť robiť biznis s ministrom vnútra alebo priamo aj cez Bašternáka s Robertom Ficom. Tento svet sa mu zrútil a na nás je, aby sme zadosťučinili spravodlivosti aj v tejto konkrétnej veci. Nemalo by byť fér, aby sme zrazu povedali, že jediný, kto nespravodlivo dostal milosť v kauze Technopol, je len syn Michala Kováča. Nie, všetci páchatelia alebo všetci podozriví v tejto, v tejto veci sú ľudia, ktorí dostali milosť len preto, lebo medzi páchateľmi bol syn Michala Kováča. Neviem, po tých rokoch nechcem hanobiť pamiatku prezidenta Kováča a nepamätám si, priznám sa úprimne, nepamätám si iné nejaké jeho, jeho zlyhania, v tejto veci som úprimne presvedčený, že zlyhal. Nebol najmenší dôvod, aby prezident dával milosť v prípade kriminálneho aktu pri podvode s Technopolom, nebol najmenší dôvod, aby dával milosť svojmu synovi ani nikomu ďalšiemu, kto v tej kauze aktívne vystupoval. Toto hlasovanie bude o tom, či naďalej tu sú ľudia, ktorí hoci ho v milosti chránili, alebo, pardon, toto hlasovanie je tu o tom, že či tí ľudia, ktorí v minulosti vytvárali systém, ktorý umožnil vyrásť netvorovi Marianovi Kočnerovi, ktorý mu umožnil, aby mal ten pocit, že stojí nad štátom, že je nad spravodlivosťou a môže rozhodovať o živote a bytí novinára, ktorý si dovolí písať o jeho kauzách, bude toto hlasovanie o tom, či naďalej tí ľudia, ktorí toto umožnili a umožnili mu vyrásť, ktorí ho dojčili, obrazne povedané, na svojich prsiach, ktorí ho chránili svojimi vlastnými rukami a skutkami, či naďalej tu má svojich ochrancov, alebo ich stratil. Toto hlasovanie je šanca pre tých z vás, ktorí ste umožnili Kočnerovi vyrásť, ktorí ste ho chránili, aby ste sa definitívne od neho odstrihli. Budem rád, ak tento návrh podporíte.